જયોતિષશાસ્ત્ર એ તમારા જીવનને લગતી ઘટનાઓ જાણવા માટેનું એક વિશિષ્ટ સાધન છે. જીવનના ગૂઢ રહસ્યોની થીમ્સ અને વ્યક્તિગત ભવિષ્ય જાણવા માટે આ વિદ્યાનો વર્ષોથી ઉપયોગ થતો આવ્યો છે. જ્યોતિષવિદ્યાના મૂળ પૌરાણિક સંદર્ભ તથા સાંકેતિક ભાષાઓ પર રચાયેલ છે. ગ્રહોનાં ચિહ્નો, આકાશમંડળ અને અવકાશી પદાર્થોનાં વિવિધ પ્રતીકો દ્વારા જ્યોતિષનું એકસપ્લોરિંગ કરી શકાય છે. જ્યોતિષને વરદાન તરીકે માનવામાં આવે છે. જીવન એ સતત પરિવર્તનશીલ ક્રિયા છે અને તમારા જન્મનાં ગ્રહોની સ્થિતિ એ સમસ્ત જીવનના વિકાસચક્રનું આલેખન કરે છે. ઘણા લોકોને ભવિષ્ય જાણવામાં ઊંડો રસ હોય છે. મૂળભૂત રીતે જ્યોતિષની રચના એટલા માટે કરવામાં આવી છે કે તેના દ્વારા વ્યક્તિ તેની જિંદગીનો સમય અને સમસ્યાઓ જાણી અંતરાય મુક્ત જીવન જીવી શકે છે. જ્યોતિષ આપણને દુરન્દેશીતા કેળવવાનું શીખવે છે, વળી ભવિષ્યમાં કેટલા રસપ્રદ અને મહત્વનાં વળાંકો આવતા જશે તેનું પણ વર્ણન કરે છે. આપ પણ ગ્રહ ગણનાનાં કેટલાક નિયમોનો અભ્યાસ કરી ચોક્કસપણે ભવિષ્યની આગાહી કરી શકો છો. જ્યોતિષવિદ્યાની વાસ્તવિક ઉપયોગીતા એ છે કે જે તમને પોતાના વિશે વિચારતા કરે, તમારા જીવનનો અભિગમ સકારાત્મક રીતે બદલે, તમારી રૂચી અને પ્રકૃતિ અનુસાર આંતરિક શક્તિઓને ઉજાગર કરે. તે ઉપરાંત વિકટ સમસ્યાઓને હળવી કરવામાં કે ઉકેલવામાં પણ મદદ કરી શકે છે. મુખ્ય સમજવાની બાબત એ છે કે જ્યોતિષશાસ્ત્ર કર્મયોગનાં સિદ્ધાંતનું સર્વાંગી સમર્થન કરે છે.